Disul tremenet e oa bet skignet un diell-film gant Arte diwar-benn al liammoù etre an Otan, servijoù kuzh broadoù kornôg Europa hag ar  sponterezh eus an tu dehoù pellañ e-pad ar bloavezhioù plom. 1950 - 1990 : le scandale des armées sécrètes de lOtan eo an titl ha gallout a reer gwelet anezhañ bepred  war lechienn France 5 betek disul, pe neuze implijout ur gorfigell bennak evit e  bellgargañ (dav eo sellet ouzh an evezhiadennoù). Un tamm skañv eo an danvez. Re nebeut a zarvoudoù hag a zielloù fetis a-wezhoù, pa chelled donaat sur mat al lodenn diwar-benn ar rouedad Stay Behind e kenarroud ar Brezel yen, pe neuze kentoch danevelliñ ha dielfennañ donoch al liammoù etre strolladoù armet an tu dehoù, o gwalldaolioù ha kiriegezh ar gouarnamantoù e strategiezh an tennder (spontañ ar boblañs evit pellaat anezhi diouzh ar strolladoù komunour).